

**Coiste Gairmoideachais Chontae Dhún na nGall – Ráiteas Misin**

**“Is é príomh aidhm an Choiste deiseanna foghlama cuimsitheacha a chur chun cinn leis an tacaíocht chuí a chuirfidh ar chumas dhaoine óga agus dhaoine fásta iad féin a thabhairt chun foirfeachta sa phobal.”**

Tugann an Coiste cuireadh do dhaoine cáilithe, cláraithe agus le taithí oiriúnach cur isteach ar an phost mar Phríomhoide ar Coláiste Ghleann na Finne, Srath an Urláir le héifeacht ó 22 Lúnasa, 2013.

**Príomhoide**

**Coláiste Ghleann na Finne, Srath an Urláir**

**An Coláiste**

Is Coláiste den chéad scoith é a bhunaigh sna caogaidí chun freastal ar na riachtanais oideachasúil sna ceantair áitiúil, scoilcheantar Ghleann na Finne. Tá an Ardteistiméireacht, an Gairmchlár na hArdteistiméireachta, an Ardteistiméireacht Fheidhmeach, an Teastas Sóisearach (agus an TSCS) ar fáil sa Choláiste.

**An Suíomh**

Tá an Coláiste suite ar imeall Srath an Urláir i bhfoirgneamh nua ó Meán Fómhair 2011 agus le háit do 325 dalta.

**An Duine Oiriúnach**

Ní mór don té a cheapfar ardchaighdeán scileanna idirphearsanta agus buanna inspreagtha agus ceannaireacht a léiriú, chomh maith leis na hacmhainní cinnireachta oideachais, cumas riaracháin agus bainistíochta i gcomhréir le freagrachtaí an post tábhachtach seo.

Ní mór go mbeidh eolas suntasacha agus taithí i riarachán agus bainistíocht scoile ag an té a cheapfar agus go mbeidh sé/sí eolach maidir le treochtaí agus forbairtí reatha ó thaobh cúrsaí oideachasúil.

Tá na Coinníollacha, Téarmaí Fostaíochta agus an Scála Tuarastail de réir rialacháin na Roinne Oideachais & Scileanna.

**Liúntais Phríomhoide:** Catagóir XII (€31,520)

**Is é 12:00 meán lae ar An Aoine, 19 Aibreán 2013, an dáta deiridh ar a nglacfar le foirmeacha iarratais comhlánaithe.**

**Tabhair faoi deara:**

* Ní ghlacfar le foirmeacha iarratais comhlánaithe a chuirtear le ríomhphost.
* D’fhéadfaí gearrliostáil a dhéanamh ar iarrthóirí.
* Ní chuirfear san áireamh iarratais a thagann isteach mall.

Is é an t-iarrthóir féin atá freagrach agus caithfidh sé nó sí a chinntiú go mbeidh an fhoirm iarratais chomhlánaithe faighte in oifigí an Choiste roimh **12:00 meán lae ar An Aoine, 19 Aibreán 2013**.

**Sonraí Teagmhála:**

Tá tuilleadh eolais agus foirmeacha iarratais ar fáil ó:

Linda Harley, An Rannóg Acmhainní Daonna, Coiste Gairmoideachais Chontae Dhún na nGall, Oifigí Riaracháin, Ard Uí Dhomhnaill, Leitir Ceanainn, Co. Dhún na nGall.

Fón: (074) 9161510    Facs: (074) 9161544    Ríomhphost: [linda@donegalvec.ie](mailto:linda@donegalvec.ie)

**NÓTAÍ MAR THREOIR DO IARRATASÓIRÍ**

Maidir le do shuim sa phost seo mar Phríomhoide Coláiste Ghleann na Finne, Srath an Urláir, tugann an Coiste na nótaí seo a leanas chugat mar threoir duit chun an fhoirm iarratais a chomhlíonadh. Cinntigh, le do thoil, go bhfuil cóip den tSonraíocht Poist agus Sonraíocht faoin duine léite agat roimh an fhoirm iarratais seo a chomhlíonadh.

1. Cinntigh go gcuireann tú do shíniú agus an dáta ar an leathanach deireanach den Fhoirm Iarratais.

2. Tig leat cóip den fhoirm iarratais chomhlánaithe a sheoladh chugainn trí fhacs nó ríomhphost roimh an dáta deiridh, ach, tabhair faoi deara ní chuirfear aon iarratas san áireamh go dtí go mbeidh an chruachóip shínithe faighte ag an Rannán Acmhainní Daonna.

3. Is féidir leat eolas breise ar bith a mheasann tú a chuideoidh le d’iarratas a chur isteach mar aguisín leis an fhoirm.

4. Tabhair faoi deara go mbeidh an Rannán Acmhainní Daonna i dteagmháil le moltóirí/réiteoirí roimh an agallamh. Chomh maith le sin, tabhair faoi deara go gcoimeádann Coiste Gairmoideachais Chontae Dhún na nGall de cheart acu féin glaoch ar fhostóirí roimhe seo atá liostaithe ar d’fhoirm iarratais, nach bhfuil tugtha agat mar mholtóirí/réiteoirí.

5. Caithfidh iarratasóirí a ghlacann cuireadh chuig agallamh cur i láthair cúig (5) nóiméid a thabhairt don bhord (gan úsáid as TF - Teicneolaíocht Faisnéise) ar:

**“*M’ fhís agus straitéis ar fhorbairt agus feabhsú Coláiste nGhleann na Finne”***

Caithfidh tú cóip den chur i láthair a sheoladh trí lá roimh dháta na n-agallamh chuig Linda Harley ag [linda@donegalvec.ie](mailto:linda@donegalvec.ie), le cinntiú go bhfuil gach rud I gceart leis agus go mbeidh sé réidh agus ar fáil duit ar lá na n-agallamh.

**Dréacht-Chlár Ama Atá Molta Don Cheapachán**

|  |  |
| --- | --- |
| **7 Aibreán, 2013** | Post foghraithe san “Sunday Independent” le tuilleadh eolais ar fáil ar Suíomh Gréasáin an Choiste, [www.donegalvec.ie](http://www.donegalvec.ie) |
| **12 Aibreán, 2013** | Post foghraithe san “Irish Times”, |
| **12:00 meán lae Dé hAoine,**  **19 Aibreán, 2013:** | Dáta deireanachar a nglacfar le foirmeacha iarratais comhlánaithe. |
| **19 Aibreán - 3 Mheitheamh, 2013:** | Próiseáil na bhfoirmeacha iarratais agus gearrliostáil iarrthóirí, más gá. Teagmháil le moltóirí/réiteoirí. Agallaimh as siúl i Leitir Ceanainn agus torthaí na n-agallamh curtha in iúl d’iarrthóirí. |

Tá an clár ama thuas ar mhaithe le cuidiú le hiarrthóirí. Cé go ndéanfar gach iarracht cloí leis na dátaí atá tugtha, d’fhéadfadh athruithe a bheith de dhíth ar an chlár ama de bharr scála/líon na n-iarrthóirí.